تورکیه-‌نین خاریجی ایشلر ناظیری مولود چاووش اوغلونون ایران خاریجی ایشلر ناظیری جاواد ظریفله پایتاخت آنکارادا تکبتک و هئیتلر آراسی گؤروشو اولدو.
خاریجی ایشلر ناظیرلری گؤروش‌لردن سونرا بیرگه مطبوعات کنفرانسی کئچیردی‌لر.
چاووش اوغلو امریکانین ایرانا قارشی تحریم لری ایله باغلی وئریلن سوا‌لی جاوابلاندیرارکن سؤزوگئدن تحریم لره قارشی اولدوق‌لارینی هر پلاتفورمادا امریکالی-لارا بیرباشا و دقیق شکیلده سؤیله‌دیک‌لرینی بیلدیردی.
چاووش اوغلو: "امریکا-یا نؤبتی پروسه ده بو تحریم لرین سهو اولدوغونو ایضاح ائتمه‌یه داوام ائدجییک" دئدی.
تورکیه‌-نین خزینه و مالیه ناظیری برات آلبایراق، تیجارت ناظیری روحسار پئکجان و میللی مودافعه ناظیری حولوصی آکارین امریکایا سفر ائتدیگینی خاطیرلا‌دان چاووش اوغلو: "ناظیرلریمیز تحریم لر مسئله‌سینی بوتون طرف-موقابیل‌لرینه آچیق و دقیق بیر شکیلده سؤیله‌دی‌لر. خزینه و مالیه ناظیری آلبایراق امریکا پرزیدنتی دونالد ترامپ ایله ده گؤروش کئچیریب. دوست‌لاریمیز گؤروش‌لرده بو باره‌ده ناراحات‌لیق‌لاریمیزی و فیکیرلریمیزی دقیق بیر شکیلده امریکالی طرف-موقابیل‌لره چاتدیریب‌لار. بورادا اهمیت‌لی اولان بیزیم اؤز آرامیزداکی هم رای لیگیمیز و ایراده‌میزدیر" ایفاده‌لرینی ایشلتدی.
